Søndag bliver den sidste lune forårsdag i denne omgang. Fra i næste uge truer kulde, skyer og regn.

Foråret blev nærmest til sommer for en kort bemærkning, da varm luft fra Mellemeuropa strømmede op over os torsdag og fredag og gav os to tidlige sommerdage i træk med over 25 grader. Nu er køligere og mere ustadig luft på vej mod Danmark, men inden det hele ender i regn og skyer, kan vi lige redde os en sidste lun forårsdag i denne omgang. Med temperaturer generelt mellem 14 og 17 grader med nogen eller meget sløret solskin, bliver søndag en ganske fin forårsdag. Vinden vil tilmed være betragteligt svagere end i dag, og den vil blæse fra en sydøstlig retning.